**INDUSTRIJSKO-OBRTNIČKA ŠKOLA SISAK**

**SISAK, Marijana Cvetkovića 2**

KLASA:406-03-01/23-05/1

URBROJ: 2176-51/23-05-15

Sisak, 15. veljače 2023. godine

Na temelju članka 15. stavka 2. Zakona o javnoj nabavi (Narodne novine 120/16, 114/2022) i Statuta Industrijsko-obrtničke škole Sisak (KLASA: 003-005/19-04, URBROJ: 2176-51/19-04-86 od 3. travnja 2019. godine ), Školski odbor na sjednici održanoj 15. veljače 2023. godine dana, donio je sljedeći

**PRAVILNIK O IZMJENAMA**

**PRAVILNIKA O PROVEDBI POSTUPAKA**

 **JEDNOSTAVNE NABAVE**

**Članak 1.**

U Pravilniku o provedbi postupaka jednostavne nabave KLASA: 012-04/19-04, URBROJ: 2176-51/19-04-172 od 4. listopada 2019. godine (u daljnjem tekstu: Pravilnik) članak 1. stavak 1. mijenja se i glasi:

„U svrhu poštivanja osnovnih načela javne nabave te zakonitog, namjenskog i svrhovitog trošenja javnih sredstava, ovim se Pravilnikom uređuje postupak jednostavne nabave koji prethodi stvaranju ugovornog odnosa za nabavu roba, usluga i radova, procijenjene vrijednosti do 26.540,00 eura (bez PDV-a) za nabavu roba i usluga, odnosno do 66.360,00 eura (bez PDV-a) za nabavu radova za koje sukladno odredbama Zakona o javnoj nabavi ne postoji obveza provedbe postupaka javne nabave. „

**Članak 2.**

Naslov iznad članka 3. Pravilnika mijenja se i glasi:

**„III. PROVEDBA POSTUPAKA NABAVE PROCIJENJENE VRIJEDNOSTI MANJE OD 9.290,00 EURA BEZ PDV-A “**

Članak 3. stavak 1. mijenja se i glasi:

„Nabava roba, radova i usluga procijenjene vrijednosti do 9.290,00 eura (bez PDV-a) provodi se prikupljanjem ponude od jednog gospodarskog subjekta. Ponudu odobrava ravnatelj Škole ili osoba koju za to ovlasti. „

**Članak 3.**

Naslov iznad članka 4. Pravilnika mijenja se i glasi:

**„IV. PROVEDBA POSTUPKA NABAVE PROCIJENJENE VRIJEDNOSTI JEDNAKE ILI VEĆE OD 9.290,00 EURA BEZ PDV-A, A MANJE OD 13.280,00 EURA BEZ PDV-A**

Članak 4. stavak 1. mijenja se i glasi:

„Kod postupaka jednostavne nabave procijenjene vrijednosti jednake ili veće od 9.290,00 eura, a manje od 13.280,00 eura (bez PDV-a), naručitelj šalje poziv za dostavu ponude na najmanje tri (3) gospodarska subjekta po vlastitom izboru.

Članak 4. stavak 6. mijenja se i glasi:

„Nabava roba, radova i usluga procijenjene vrijednosti jednake ili veće od 9.290,00 eura, a manje od 13.280,00 eura (bez PDV-a) provodi se izdavanjem narudžbenice ili zaključivanjem ugovora s gospodarskim subjektom sukladno navedenom pod člankom 3. ovog Pravilnika.“

**Članak 4.**

Naslov iznad članka 5. Pravilnika mijenja se i glasi:

**„V. PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI JEDNAKE ILI VEĆE OD 13.280,00 EURA BEZ PDV-A, A MANJE OD 26.540,00 EURA BEZ PDV-A ZA NABAVU ROBA I USLUGA ODNOSNO 66.360,00 EURA BEZ PDV-A ZA NABAVU RADOVA“**

Članak 5. stavak 1. i 2. mijenjaju se i glasi:

Pripremu i provedbu postupaka jednostavne nabave procijenjene vrijednosti jednake ili veće od 13.280,00 eura, a manje od 26.540,00 eura za nabavu robe i usluga, odnosno od 66.360,00 eura (bez PDV-a) za nabavu radova provodi stručno povjerenstvo za nabavu.

Ravnatelj donosi Odluku o imenovanju stručnog povjerenstva za nabavu u postupku jednostavne nabave procijenjene vrijednosti jednake ili veće od 13.280,00 eura koja obavezno sadrži naziv predmeta nabave, procijenjenu vrijednosti nabave, podatke o stručnom povjerenstvu za nabavu, njihove obveze i ovlasti u postupku jednostavne nabave, a može sadržavati i podatke o ponuditeljima kojima će se uputiti poziv na dostavu ponude te ostale bitne podatke.

**Članak 5.**

Članak 6. stavak 1. mijenja se i glasi:

„Kod postupaka jednostavne nabave procijenjene vrijednosti jednake ili veće od 13.280,00 eura, naručitelj šalje poziv za dostavu ponude na najmanje tri (3) gospodarska subjekta po vlastitom izboru.“

**Članak 6.**

Članak 7. mijenja se i glasi:

„Za jednostavne nabave procijenjene vrijednosti jednake ili veće od 13.280,00 eura, naručitelj može u pozivu za dostavu ponuda odrediti razloge isključenja i uvjete sposobnosti gospodarskih subjekata te tražiti jamstva ovisno o složenosti predmeta nabave i procijenjenoj vrijednosti primjenjujući na odgovarajući način odredbe Zakona o javnoj nabavi.“

**Članak 7.**

Članak 8. stavak 1. mijenja se i glasi:

„U postupcima jednostavne nabave procijenjene vrijednosti jednake ili veće od 13.280,00 eura ponude se dostavljaju, u pravilu, u papirnatom pisanom obliku u zatvorenoj omotnici neposredno na urudžbeni zapisnik ili poštanskim putem na adresu naručitelja. Ako je u pozivu za dostavu ponuda određeno dostavljanje ponuda u drugačijem obliku (npr. elektronskim putem), moraju se osigurati uvjeti za očuvanje integriteta podataka i tajnost ponuda.“

**Članak 8.**

Članak 9. stavak 1. mijenja se i glasi:

„Otvaranje ponuda jednostavne nabave procijenjene vrijednosti jednake ili veće od 13.280,00 eura može biti javno. Ako je u pozivu za dostavu ponuda definirano da je otvaranje ponuda javno, odgovarajuće se primjenjuju odredbe Zakona o javnoj nabavi.“

**Članak 9.**

Članak 11. stavak 1. mijenja se i glasi:

„Kod jednostavne nabave procijenjene vrijednosti jednake ili veće od 13.280,00 eura, Naručitelj na osnovi rezultata pregleda i ocjene ponuda donosi Obavijest o odabiru najpovoljnije ponude koja se temelji na kriteriju za odabir ponude ili Obavijest o poništenju postupka jednostavne nabave.“

**Članak 10**.

Članak 12. stavak 1. mijenja se i glasi:

„Naručitelj je obvezan poništiti postupak jednostavne nabave procijenjene vrijednosti jednake ili veće od 13.280,00 eura ako:

- postanu poznate okolnosti zbog kojih ne bi došlo do pokretanja postupka jednostavne nabave da su bile poznate prije,

- postanu poznate okolnosti zbog kojih bi došlo do sadržajno bitno drugačijeg poziva na dostavu ponude da su bile poznate ranije,

- cijena svih ponuda u postupku jednostavne nabave je jednaka ili veća od pragova za provedbu postupaka javne nabave,

- nije pristigla nijedna ponuda,

- nakon isključenja ili odbijanja ponuda nije preostala nijedna valjana ponuda,

- cijena najpovoljnije ponude je veća od procijenjene vrijednosti nabave, osim ako naručitelj ima ili će imati osigurana sredstva.“

**Članak 11.**

Ovaj Pravilnik stupa na snagu danom donošenja, a objavit će se na web stranici Škole.

 **Predsjednica Školskog odbora:**

 **Marija Kosić, mag.ing.elekt.**